২০১১-১২ শিক্ষা বর্ষের ¯œাতক সম্মান তৃতীয় বর্ষের পরীক্ষা দুই মাস পিছিয়ে দেয়ার দাবীতে বুধবার নগরীর তিনটি কলেজের শিক্ষার্থীরা বিক্ষোভ করেছে । সকাল সাড়ে ১১টায় সরকারী বিএম কলেজ, সরকারী সৈয়দ হাতেম আলী কলেজ এবং সরকারী বরিশাল কলেজের ¯œাতক সম্মান তৃতীয় বর্ষের শিক্ষার্থীরা বিক্ষোভ মিছিল বের করে। বিএম কলেজ থেকে মিছিলটি বের হয়ে বাংলাবাজার এলাকায় জাতীয় বিশ্ববিদ্যালয়ের আঞ্চলিক কার্যালয়ের সামনে গিয়ে শেষ হয়। সেখানে শিক্ষার্থীরা অবস্থান নিয়ে বিক্ষোভ করে এবং জাতীয় বিশ্ববিদ্যালয়ের ভিসি বরাবর স্মারকলিপি দেন। আঞ্চলিক পরিচালকের পক্ষে সহকারি পরিচালক আব্দুল মালেক স্মারকলিপি গ্রহন করেন। আন্দোলনকারী শিক্ষার্থীরা বলেন, আগে শিক্ষা- তারপর পরীক্ষা। তৃতীয় বর্ষের শিক্ষার্থীরা এখন পর্যন্ত সিলেবাসই সম্পন্ন করতে পারেনি। এ অবস্থায় পরীক্ষার সূচি ঘোষনা করে তাদের অনিশ্চয়তার মধ্যে ফেলা হয়েছে।